da en da nl ca da da da es da da da da da da da da da da da da nb da da en da da en da da da da de da da da da da da da da da da da da da nl da en da da es nl da
Hovedstadens grønne kiler udvides med meget mere skov og bedre muligheder for at opleve naturen | Indenrigs- og Boligministeriet
9.8.2022 06:00:00 CEST | Indenrigs- og Boligministeriet
Hovedstadsområdets grønne kiler udvides med 2.300 hektar skov og lysåben natur, og der gives bedre muligheder for at bygge grønne baser, hvor børn og unge kan lære om naturen.
Indenrigs- og boligminister Christian Rabjerg Madsen har med et nyt landsplandirektiv udpeget ca. 2.300 hektar nye grønne kiler i hovedstadsområdet. De nye kiler ligger i tilknytning til eksisterende grønne kiler og udvider dermed hovedstadsområdets grønne struktur. Kilerne indeholder såvel skove som åbne naturområder med værdifuld, varieret natur.
Landsplandirektivet giver også nye muligheder for at etablere grønne baser i de grønne kiler. I kilerne kan der nu opføres nye bygninger, hvor for eksempel skovbørnehaver og naturskoler kan booke sig ind og opleve naturen og lære om dyr, planter, jord og vand. Det samlede omfang af byggeri i kilerne må dog ikke øges.
”Jeg er rigtig glad for, at hovedstadsområdets grønne kiler nu udvides med et areal, der svarer til størrelsen på Hvidovre Kommune. Jeg håber, at børn og voksne vil være nysgerrige efter at begive sig ud i de nye grønne kiler og opleve den smukke natur. Jeg glæder mig også over, at vi har sikret bedre muligheder for, at der kan etableres nye grønne baser, hvor børn og unge for en dag kan skifte daginstitutionen eller klasseværelset ud med et levende læringsrum i skoven eller på engen,” siger indenrigs- og boligminister Christian Rabjerg Madsen.
Med udpegningen af nye grønne kiler og muligheden for at etablere nye grønne baser i kilerne realiseres to af initiativerne i regeringens udspil ’Tættere på – Grønne byer og en hovedstad i udvikling’ fra maj 2021.
Fakta om grønne kiler
Grønne kiler indgik allerede i Fingerplanen fra 1947. Siden 1947 har Fingerplanen dannet den overordnede ramme for fysisk planlægning i hovedstadsområdet. Grundtanken bag Fingerplanen er at koncentrere boliger, handel, virksomheder, offentlige institutioner mv. omkring en veludbygget infrastruktur i fingerbyen, og at fastholde områderne uden for fingerbyen til grønne kiler, mindre bysamfund, jordbrug mv.
De grønne kiler har som primært formål at tilgodese behovet for det almene friluftsliv og sikre, at hovedstadsområdets borgere og besøgende har let adgang til friluftsarealer.  Offentlig adgang og ophold har således højeste prioritet i de grønne kiler.  Kilerne skal friholdes for bymæssige fritidsanlæg og må ikke inddrages til byzone.
De grønne kiler i Fingerplan 2019 omfatter et areal på ca. 36.000 hektar – heraf udgør indre grønne kiler og kystkiler ca. 23.000 hektar, mens ydre grønne kiler omfatter ca. 13.000 hektar. Med udpegningen af de nye grønne kiler øges arealet af grønne kiler med ca. 2.300 hektar, se kort i figur 1 nedenfor.
grønne kilerHovedstadsområdetIndenrigs- og Boligministeriet
Tlf:+45 72 28 24 17crs@im.dk
Information om Indenrigs- og Boligministeriet
Følg pressemeddelelser fra Indenrigs- og Boligministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Indenrigs- og Boligministeriet
Sådan kan vælgere med handicap stemme til folketingsvalget5.10.2022 16:56:21 CEST | Pressemeddelelse
Luppe og hæve-/sænkeborde er nogle af de hjælpemidler, du kan benytte, når du skal stemme til folketingsvalget den 1. november 2022.
Du kan søge om at stemme hjemme til folketingsvalget5.10.2022 16:33:39 CEST | Pressemeddelelse
Vælgere, der er syge eller mangler førlighed, har mulighed for at stemme i eget hjem til folketingsvalget den 1. november 2022.
21. oktober er sidste frist for at anmelde kandidater til folketingsvalget5.10.2022 16:15:18 CEST | Pressemeddelelse
Man kan enten stille op for et af de opstillingsberettigede partier eller som løsgænger.
Der er snart folketingsvalg: Du kan brevstemme fra den 11. oktober5.10.2022 15:43:52 CEST | Pressemeddelelse
Fra tirsdag den 11. oktober 2022 kan du brevstemme til folketingsvalget den 1. november. Du kan derfor ikke brevstemme endnu.
Landsplanredegørelsen 2022 stiller skarpt på planlægningen for vedvarende energi i Danmark3.10.2022 10:49:33 CEST | Pressemeddelelse
Landsplanredegørelsen 2022 er netop sendt i otte ugers offentlig høring. Den har fokus på udfordringerne i forhold til at producere mere grøn energi.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022